Dagne Groven Myhren

Dagne Groven Myhren (født 19. september 1940) er norsk litteraturforsker, folkemusiker og statsstipendiat.

Liv og virke
Hun har musikkvitenskap, folkeminnevitenskap og nordisk i fagkretsen, og er dr.philos. fra 1988 på en avhandling om Henrik Wergelands kosmologiske dikt «Skabelsen, Mennesket og Messias» i begge utforminger. I 1990 ble hun utnevnt til statsstipendiat. Fra 1972 har hun vært tilknyttet Universitetet i Oslo ved Institutt for nordistikk og litteraturvitenskap som timelærer, vit.ass., universitetsstipendiat og universitetslektor. I årene 1998-2003 var hun professor II.

Dagne Groven Myhrens produksjon omfatter foruten litteraturvitenskapelige arbeider, også arbeider om norsk folkemusikk. Som utøver av vokal folkemusikk er hun bredt representert i Norsk rikskringkastings folkemusikkarkiv og har siden 1964 laget folkemusikkprogram på freelance-basis. Hun har også holdt flere foredrag for P2-akademiet, NRK.

I 1970-årene var hun med på å dra i gang kvedarbølgen sammen med Agnes Buen Garnås og har 1. premie på landskappleik. Hun er daglig leder for «Eivind Grovens institutt for musikk og rein-stemming».

Hun har vært engasjert i Ingeborg Refling Hagens kulturpedagogiske prosjekt som skuespiller, oppleser, foredragsholder og – i mange år – konferansier ved det årlige Wergelandstevnet på Tangen i Stange ved Mjøsa.

Hennes far var komponisten Eivind Groven. Moren, Ragna Groven, var søster av Ingeborg Refling Hagen. Dagne Groven Myhrens mann var filolog og folkemusiker Magne Myhren; de har barna Øyonn og Eilev Groven Myhren. Hennes søsken er Aslaug Groven Michaelsen, Tone Groven Holmboe og Gudmund Groven. Munnspillvirtuosen Sigmund Groven, er søskenbarn på farssida.

Referanser

Litteratur 
 ««Paa Sygelejet» av Henrik Wergeland. En litterær analyse» I: Den høgre skolen 3/1966
 «Henrik Wergeland: De to Elskerinder»  I: Et festskrift fra studentene til Daniel Haakonsen. Universitetsforlaget, 1967. 
 Blomsten og stjernen : en kritisk imøtegåelse av «Eros og mytos» : en studie av Henrik Wergelands ungdomslyrikk. Universitetsforlaget, 1974 ISBN 82-00-01367-7
 «Diktning og kulturpsykologi» I: Edda, 1976 (Om Hans E. Kincks novelle «Mot ballade»)
 Ei vise vil eg kveda (1978). Red: Hanne Kjerti Buen, Agnes Buen Garnås og Dagne Groven Myhren
 «Hverken eller og Enten Eller. En studie i personlighetsproblematikken i Henrik Ibsens Peer Gynt». (Ibsens verk analysert ut fra Søren Kierkegaard) I Edda 1979 
 «Livsfrisen : et folkepedagogisk verk av Ingeborg Refling Hagen». I Festskrift til ... Suttung forlag, 1981. (Også i Norsk årbok for barne- og ungdomslitteratur 1980)
 «Komposisjon og meningsmønster i Henrik Wergelands dikt Følg Kaldet» I Edda 1983  (Trykt første gang i Norskrift)
 Livet svikter ikke livet, og andre utvalgte dikt av Ingeborg Refling Hagen. Utvalg og etterord ved Dagne Groven Myhren, 1985, Aschehoug&co
 «Eros og Logos: En studie i Henrik Wergeland: 'Skabelsen, Mennesket og Messias', 1830». I: Idea nr. 8. Utg. av Institutt for idehistorie 1986.
 «En studie i Tarjei Vesaas' roman Is-slottet» I: Norskrift, 1987
 «Selvoversettelsens tragikk». I Nordisk tidsskrift, 1989 (Om Per Olov Enquist "Från regnormarnas liv")
 Kjærlighet og Logos : En undersøkelse og en sammenligning av Henrik Wergelands verdensdikt: Skabelsen, Mennesket og Messias (1830) og Mennesket (1845). Doktoravhandling, 1988. Solum forlag, 1991. ISBN 82-560-0755-9. Opponentenes innlegg og doktorandens svar i Norskrift, nr 65 (1991),
 «Wergeland i dikt og preken», I Bibelen i Norge. 1991 
 «Henrik Wergeland og mytene om ham». I Edda 4/1992. (Omtale av Sigurd Aarnes: "Og nevner vi Henrik Wergelands navn" 1991. Svar fra Aarnes i samme nr; gjensvar i Edda 2/1993)
 «Vokal folkemusikk, en tradisjon og en revolusjon», Årbok for norsk folkemusikk 1994
 «Forelskelse og diktersyner hos Henrik Wergeland». Radioforedrag 1995. I: P2-akademiet G, 1997, s. 9-23.
 Wergeland, Nicolai. Retfærdig Bedømmelse af Henrik Wergelands Poesie og Karakteer (1833). Med innledning og kommentarer ved Dagne Groven Myhren. Utgitt av Det norske språk- og litteraturselskap 1995
 Katedral eller stavkirke : «Genredrøfting og tro i Draumkvedet» og Draumkvedet i kveding og kunstmusikk i Telemark historie nr 16, 1995, s. 34-45. og s. 115-122 
 «Vårnatt, et moderne visjonsdikt?» (Om Tarjei Vesaas roman av samme navn). I Hugbod 1997, Heidersskrift til Leif Mæhle
 «Den originale kunstnaren», «Eg er so interessera at det er reint avskyeleg», «Aldri nei i Talleiv Røyslands munn» og «Stemningsfull 70-årsfest for Talleiv Røysland». I Talleiv Røysland : Minneskrift i høve 100-årsjubileet, utg. av spelemannslaget Sullarguten 1997
 "Bryllupet på "Arken" en mytopoetisk roman fra 1950-årene", i "Apalen". Festskrift til Aslaug Groven Michaelsen s. 63-132. Gunnar A. Steen red. Utg. av Ingeborgmuseet 1997 
 «Fra Thomissøn til Kingo – til Thomissøn og Kingo, og fra folketone til folketone», Halvårsskrift for Praktisk teologi 2/1999 (skriftet er viet Thomas Kingo), s. 62-78
 «Hans E. Kincks novellekunst». Radioforedrag 1998. I P2-Akademiet b. P, 2000 s. 24-36
 "Folkediktning som resonansbunn hos Tarjei Vesaas". I Bokvennen 3, 2000
 «Studier i Hans E. Kincks diktning». I Edda I, 2000 s. 26-36
 «Radiopioneren Eivind Groven», Årbok for norsk folkemusikk 2001
 «Eivind Groven Musikken skal halde fram å leva», Årbok for Telemark 2001
 «Den va god te å kveda» (om Aslak Brekke, kvedar frå Vinje), Årbok for norsk folkemusikk 2002
 «Eivind Grovens musikalske kubbestoler», Årbok for norsk folkemusikk 2002
 «Til hygge og harme Folkemusikkprogrammenes barndom i norsk radio». P2-akademiet b. Y 2003, s. 177-189.
 «Tanker omkring det nasjonale, nasjonalromantikk og folkemusikk», Årbok for norsk folkemusikk 2003, s.107-159
 «Henrik Wergelands Jesus». I: P2-Akademiet V 2002 s. 136-149
 «Fra «Naadeskin» til «Naadesol»» : ord til ettertanke ved utgangen av jubileumsåret for MB Landstad. Norsk kirkemusikk Årg. 55, nr 9, 2002. S. 18-[21] 
 «Religiøs toleranse i Henrik Wergelands ånd», radioforedrag 2005. I P2-Akademiet XXXVI 2006. Transit forlag s. 36-49
 «Præst er hver for Gud : Henrik Wergelands tro» s. 59-120 i Kydland, Myhren, Ystad (red) (2008), Henrik Wergeland : Såmannen, Aschehoug
 "Kvinnens ridder" s. 131-150 i Lombnæs og Holljen Thon (red.) Bedre Tiders Morgenrøde...: Utopi og modernitet hos Henrik Wergeland, Novus forlag 2008
 «Et speil for enhver: Variasjoner over og reminisenser av middelaldermoraliteten i Henrik Wergelands forfatterskap» i Sjeleild mot elementer : festskrift til Rolf Nyboe Nettum på 90-årsdagen 17. juni 2009, Novus forlag
 «Eventyrlig botanikk hos Henrik Wergeland», radioforedrag fra 2008. I P2-Akademiet XLII (2010). s. 91-104 
 ”Enn om vi klædde Fjellet”, radioforedrag fra 2010 (om Bjørnsons Arne). I P2-akademiet b. XLVII 2012, s. 170–182 
 ”Life and art” s. 23 – 113 i ’East of noise’’, Eivind Groven Composer, ethnomusicologist, researcher (2013), redigert av Ingrid Loe-Dalaker, Anne Jorunn Kydland og Dagmara Lopatowska Romsvik, Akademika
 "Asbjørnsen, huldrekongen på Ekeberg og andre mystiske vesener" s. 9 ff. I Sør i Aker 2013, årbok for Søndre Aker historielag.
 "Sølverblommer", 2020, artikler av Dagne Groven Myhren i Festskrift til ..., redigert av Gudleiv Bø, Novus Forlag
 Ellers artikler i dagspressen og artikler om folkemusikk i diverse samleverk (bl.a. i  Norges musikkhistorie b. 1 og 2) og bidrag på nettstedene: www.Wergeland2008 og www.Bjørnson2010.

Musikk 
Hun har tonesatt dikt av Wergeland, Ingeborg Refling Hagen, Børli og Grundtvig. Som sanger har hun bl.a. deltatt på
 Eivind Groven med hardingfele og seljefløyte på gamle og nye vegar. Heilo, 1986
 Som symra rein og blå. Heilo, 1999/1985

Statsstipendiater
Norske folkemusikere
Professorer ved Universitetet i Oslo
Norske litteraturprofessorer
Fødsler i 1940
Ibsenforskere